બીજાં એક આદરણીય કવિને ‘પ્રવાસે નીકળતાં પહેલાં પત્ર લખવાની પ્યાસ સળવળી ઊઠે છે’. કદાચ એમણે આ મોબાઈલ, ફેસબુક અને વોટ્સેપ નહી હોય એ જમાનામાં આ લખ્યું હશે. હવે તો યાદ આવે એટલે ફટ્ટ દઈને ફોન ઘુમાવી શકાય છે. પત્ર લખો, પોસ્ટ ઓફિસ જાવ, ટીકીટ ખરીદો, પોસ્ટ કરો, પત્ર પહોંચે અને પેલી વાંચે અને જવાબ આપે એટલો ટાઈમ કોને છે? આજકાલ તો ઇ-મેઇલ કર્યો હોય તો પાછળને પાછળ ફોન કરીને ‘ઇ-મેઇલ જોયો?’ એવું પૂછવાનો રિવાજ છે.